บาทแข็งโป๊ก!! ปิดเทรดรอบวัน 30.32 บ./ดอลล์ หนักสุดรอบ 6 ปี 4 เดือน
บาทแข็งโป๊ก!! ปิดเทรดรอบวัน 30.32 บ./ดอลล์ หนักสุดรอบ 6 ปี 4 เดือน
บาทแข็งโป๊ก!! ปิดเทรดรอบวัน 30.32 บ./ดอลล์ หนักสุดรอบ 6 ปี 4 เดือน
9 ต.ค. 2562

ผู้สื่อข่าวรายงานว่า เงินบาทปิดตลาดวันนี้(9 ต.ค.62) ที่ระดับ 30.3250 บาท/ดอลลาร์ โดยค่าเงินบาทแข็งค่าสุดในรอบ 6 ปี 4 เดือน ซึ่งนับตั้งแต่วันที่ 30 พ.ค. 2556 ค่าเงินบาทอยู่ที่ระดับ 30.1130 บาท/ดอลลาร์

ด้านนักบริหารเงินจากธนาคารกรุงเทพ เปิดเผยว่า  เงินบาทเปิดตลาดเช้านี้อยู่ที่ระดับ 30.34/37 บาท/ดอลลาร์ แข็งค่าจากช่วงเย็นวานนี้ที่ปิดตลาดที่ระดับ 30.40 บาท/ดอลลาร์ และเป็นไปในทิศทางเดียวกับค่าเงินสกุลอื่นๆ ในภูมิภาค
เนื่องจากตลาดกลับมากังวลปัญหาสงครามการค้าระหว่างสหรัฐและจีนที่เกรงว่าจะยังไม่มีข้อสรุป และยืดเยื้อออกไป ประกอบกับตัวเลขเศรษฐกิจสหรัฐในช่วงนี้ออกมาไม่ค่อยดี จึงทำให้ล่าสุด ตลาดประเมินว่ามีแนวโน้มถึง 75% ที่ธนาคารกลางสหรัฐ (เฟด) จะปรับลดอัตราดอกเบี้ยนโยบายลงในการประชุมรอบนี้ นอกจากนี้ยังมีความกังวลสถานการณ์ Brexit ร่วมด้วย
“บาทมีโอกาสจะลงต่อ เพราะจากเดิมตลาดมองว่าปัญหาการค้าระหว่างสหรัฐและจีนจะออกมาดี แต่ข่าวช่วง 1-2 วันที่ออกมานี้ อาจจะยังตกลงกันไม่ได้และยืดต่อไปอีก ตลาด panic ในส่วนนี้ ประกอบกับตัวเลขเศรษฐกิจสหรัฐก็ไม่ค่อยดี มีโอกาสถึง 75% ที่เฟดจะลดดอกเบี้ยลงอีก” นักบริหารเงินระบุ